[bookmark: _GoBack]Na temelju članka 54. stavka 1. Zakona o ustanovama („Narodne novine“ broj  76/93, 29/97, 47/99, 35/08, 127/19, 151/22 ) te članka 98. i 118. stavak 3. Zakona o odgoju i obrazovanju u osnovnoj i srednjoj školi („Narodne novine“ broj 87/08, 86/09, 92/10, 105/10, 90/11, 5/12, 16/12, 86/12, 94/13, 136/14-RUSRH,152/14, 7/17, 68/18, 98/19, 64/20, 151/22, 156/23) Školski odbor Gimnazije Daruvar na sjednici održnaoj 25. lipnja 2026. donio je:


IZMJENE I DOPUNE STATUTA


[bookmark: _Hlk161146086]Članak 1.


U članku 9. iza stavka 4.dodaje se novi stavak 5. koji glasi:
„Pored djelatnosti iz stavka 1. ovoga članka, Gimnazija Daruvar obavlja i poslove posredovanja pri zapošljavanju redovitih učenika srednjoškolskih ustanova - učenički servis, sukladno posebnim propisima.“

         Članak 2.
	
 Iza članka 163. dodaje se članak 163.a koji glasi:

 „O izricanju pedagoške mjere opomene pred isključenje i isključenja iz Škole, Škola je dužna poslati obavijest nadležnom područnom uredu Hrvatskog zavoda za socijalni rad te zatražiti izvještaj o poduzetim radnjama, radi prilagodbe daljnjeg stručnog rada s učenikom.“

         Članak 3.

U članku 151. lakša neprihvatljiva ponašanja u stavku 1. iza točke h) dodaje se nova točka i) koja glasi:
„- poticanje drugih učenika na lakša neprihvatljiva ponašanja.“


Članak 4.

U članku 152. teža neprihvatljiva ponašanja u stavku 1. iza točke j) dodaje se nova točka k) koja glasi:
neovlašteno korištenje informacijsko-komunikacijskih uređaja (mobitela, pametnih satova i sl.) za vrijeme trajanja nastave te snimanje i fotografiranje bez dopuštenja nastavnika.“
i točka l) koja glasi
„- poticanje drugih učenika na teža neprihvatljiva ponašanja,
sudjelovanje u tučnjavi ili ugrožavanje sigurnosti bez težih posljedica.“


Članak 5.

U članku 153. teška neprihvatljiva ponašanja u stavku 1. iza točke i) dodaje se nova točka j) koja glasi:
„- poticanje drugih učenika na teška neprihvatljiva ponašanja.“


Članak 6.

U članku 154. osobito teška neprihvatljiva ponašanja u stavku 1. iza točke e) dodaje se nova točka f) koja glasi:
„- poticanje drugih učenika na osobito teška neprihvatljiva ponašanja.“


PRIJELAZNE I ZAVRŠNE ODREDBE

                                                                  Članak 7.

Ove Izmjene i dopune Statuta stupaju na snagu dan nakon dana objave na oglasnoj ploči Škole.
						   		


Predsjednik Školskog odbora:
						   		Emir Sulik, prof.
					   															________________________

KLASA: 012-03/26-01-01
URBROJ: 2103-89-01-26

Ove Izmjene i dopune Statuta objavljene su na oglasnoj ploči Škole dana 25.06.2026 ,a stupile su na snagu 03.07.2026.

Ravnateljica Škole:
Romana Herout, prof.
____________________
